माननीय प्रभारी मंत्री कलैक्ट्रेट के सभागार में जिला स्तरीय अधिकारियों की बैठक करते हुए उन्हें आवश्यक दिशा निर्देश प्रदान कर रहे थे। उन्होंने जिला प्रशासन व पुलिस प्रशासन के अधिकारियों का आह्वान करते हुए कहां की जनपद गौतम बुद्ध नगर औद्योगिक विकास की दृष्टि से बहुत ही महत्वपूर्ण जनपद है और उत्तर प्रदेश सरकार इस जिले को पूरे प्रदेश के लिए चेहरे के रूप में देखती है। अतः समस्त अधिकारियों का दायित्व और अधिक बढ़ जाता है इस संबंध में पुलिस एवं प्रशासन के अधिकारीगण अपने कार्य शैली में बदलाव लाते हुए जनपद में और अधिक दृढता के साथ कानून व्यवस्था एवं शांति व्यवस्था बनाने के संबंध में विशेष प्रयास करें ताकि जनपद गौतम बुद्ध नगर में औद्योगिक विकास और अधिक गति के साथ आगे बढ़ सके।